Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen (komission delegoidun asetuksen (EU) 2019/33 17 artiklan 2 ja 3 kohta)

(2020/C 437/14)

Tämä tiedonanto julkaistaan komission delegoidun asetuksen (EU) 2019/33 (1) 17 artiklan 5 kohdan mukaisesti.

VAKIOMUUTOKSEN HYVÄKSYNNÄN TIEDOKSI ANTAMINEN

”MAREMMA TOSCANA”

PDO-IT-A1413-AM02

Tiedonannon päivämäärä: 14.9.2020

HYVÄKSYTYN MUUTOKSEN KUVAUS JA PERUSTELUT

1. Uudet tuotetyypit

Kuvaus:

Bianco- ja Rosso-viinityyppien osalta on otettu käyttöön Riserva-merkintä.

Rosso- ja Sangiovese-viinityyppien osalta on otettu käyttöön Governo all’uso -merkintä.

Merlot-lajikeviinin osalta on otettu käyttöön Passito-merkintä.

Sangiovese-, Ciliegiolo-, Alicante-/Grenache-, Syrah- ja Merlot-lajikeviineihin on lisätty Rosato-versio.

Seuraavat uudet lajikeviinit on lisätty:

— Cabernet Franc

— Petit Verdot

— Pugnitello.

Etiketissä voidaan nyt mainita kaksi samanväristä rypälelajiketta, jotka kuuluvat tuote-eritelmässä mainittuihin lajikkeisiin. Ne on lueteltava etiketissä alenevassa järjestyksessä sen mukaan, kuinka paljon viiniin on käytetty kunkin lajikkeen rypäleitä.

Lisäksi on lisätty Spumante Rosato- ja Rosé-tyypit.

Perustelu:

Koska kyseessä on suojatulla alkuperänimityksellä varustettu viini, tuotteen laatua pyritään korostamaan lisäämällä entisestään kaikkein edustavimpien viinien erityisyyttä perinteisten merkintöjen ”Riserva”, ”Governo all’uso Toscano” ja ”Passito” avulla.

Suojattu alkuperänimitys ”Maremma Toscana” (SAN) edustaa Grosseton maakunnan koko viininviljelyaluetta. Nimitys ”Maremma Toscana” edustaa erittäin perinteikästä ja korkealaatuista viinintuotantoa, ja tarkoituksena on lisätä koko tämän viinintuotannon merkitystä laajentamalla Maremma Toscana -viinien valikoimaa Rosato- ja Rosato Spumante -tyypeillä sekä lajikeviineillä.

Mahdollisuus mainita etiketissä kaksi rypälelajiketta tarjoaa uusia kaupallisia mahdollisuuksia tämän nimityksen kattamille viineille.

Muutos koskee yhtenäisen asiakirjan 4, 5 ja 7 kohtaa sekä tuote-eritelmän 1, 2, 4, 5, 6, 7, 8 ja 9 artiklaa.

2. Rypälelajikkeet

Kuvaus:

Bianco- ja Bianco Riserva -tyyppeihin käytettävien nykyisten lajikkeiden (Vermentinon ja Trebbiano Toscanon) rinnalle on lisätty Viognier-lajike, jota voidaan käyttää kyseisten tyyppien valmistukseen ainoana lajikkeena tai yhdessä muiden lajikkeiden kanssa siten, että sen osuus on vähintään 60 prosenttia; muiden viljeltäviksi soveltuvien valkoisten lajikkeiden osuus on 40–60 prosenttia.

Rosso-, Rosso Riserva-, Rosato-, Spumante Rosato- ja Rosé-tyyppeihin käytettävän nykyisen lajikkeen (Sangiovesen) rinnalle on lisätty Cabernet- (sekä Cabernet Sauvignon että Cabernet Franc), Merlot-, Syrah- ja Ciliegiolo-lajikkeet, joita voidaan käyttää ainoina lajikkeina tai yhdessä muiden lajikkeiden kanssa siten, että niiden osuus on vähintään 60 prosenttia; muiden viljeltäviksi soveltuvien punaisten lajikkeiden osuus on 40–60 prosenttia.

Lajikeviinille Alicante, mukaan lukien Rosato, on lisätty synonyymi ”Grenache”.

Lajikeviinille Cabernet on lisätty synonyymi ”Carmenère”.

Rypälelajikkeet Cabernet Franc, Petit Verdot ja Pugnitello on lisätty pääasiallisiin rypälelajikkeisiin, jotka voidaan mainita etiketissä, jos niiden osuus on vähintään 85 prosenttia.

Perustelu:

Suojattu alkuperänimitys ”Maremma Toscana” (SAN) edustaa maakunnan koko viininviljelyaluetta, ja tavoitteena on lisätä koko tämän viinintuotannon merkitystä, minkä vuoksi nimitys alun perin luotiin, tarjoamalla mahdollisuus valmistaa valko-, puna ja roseeviinejä viljellyistä pääasiallisista rypälelajikkeista. Siksi lajikkeiden päävalikoimaa, johon kuuluvat nykyiset sallitut pääasialliset rypälelajikkeet, on päätetty täydentää lajikkeilla, jotka ovat Grosseton maakunnassa yleisimmin viljeltäviä lajikkeita – niitä viljellään noin 100–800 hehtaarin suuruisilla aloilla. Tarkoituksena on kasvattaa niiden viinien lukumäärää, joiden yhteydessä tätä nimitystä voidaan käyttää.

Muutos koskee yhtenäisen asiakirjan 7 kohtaa sekä tuote-eritelmän 2, 4, 5 ja 6 artiklaa.

3. Viininviljelyä koskevat säännöt

Kuvaus:

1. Uusien tyyppien osalta on lisätty rypäleiden hehtaarikohtainen enimmäistuotos, rypäleiden enimmäistuotos viinilitroina sekä luonnollinen vähimmäisalkoholipitoisuus tilavuusprosentteina.

2. Istutustiheys on 3 000–4 000 köynnöstä hehtaaria kohden.

3. Uutena on lisätty sääntö, joka kieltää erilaisten vaakasuorien kasvatusjärjestelmien käytön, kuten pergolakasvatuksen.

Perustelu:

1. Hehtaarikohtaisen rypäletuotoksen ja alkoholipitoisuuden raja-arvot ovat peräisin kokeiluista, jotka ovat osoittaneet nimityksen kattamien tuotteiden laadun.

2. Kasvattamalla hehtaarikohtaista istutustiheyttä voidaan pienentää köynnöskohtaista rypäletuotosta, mikä osaltaan parantaa rypäleiden laatua.

3. Sellaiset kasvatusjärjestelmät, joissa tuotantoa yritetään lisätä voimaperäisin keinoin laadun kustannuksella, on kielletty nimityksen kattamien rypäleiden kasvatuksessa.

Muutos koskee yhtenäisen asiakirjan 5 b) kohtaa ja tuote-eritelmän 4 artiklaa.

4. Viininvalmistusta koskevat säännöt

Kuvaus:

1. Erikseen on täsmennetty, että viinien kypsytys tapahtuu tuotantoalueella.

2. Arezzon maakunta on lisätty Pisan, Livornon, Sienan ja Firenzen maakuntien rinnalle niiden alueiden luetteloon, joilla tämän SAN-nimityksen kattamien viinien eri valmistusvaiheet voidaan suorittaa.

Perustelu:

1. Kyseessä on muodollinen muutos, koska kypsytystoimenpiteet kuuluvat viinin valmistusvaiheeseen.

2. Muutos on asetuksen (EU) 2019/33 5 artiklan 1 kohdassa vahvistettujen säännösten mukainen. Muutos on muodollinen, koska kypsytystoimenpiteet kuuluvat viinin valmistusvaiheeseen.

Muutos koskee yhtenäisen asiakirjan 9 kohtaa ja tuote-eritelmän 5 artiklaa.

5. Perinteiset merkinnät ”riserva” ja ”governo all’uso toscano”

Kuvaus:

1. Tekstiin on lisätty Riserva-merkintää koskevat vaatimukset Bianco- ja Rosso-viinityyppejä varten: Biancoa on kypsytettävä vähintään 12 kuukautta ja Rossoa vähintään 24 kuukautta, joista kuusi kuukautta puuastiassa.

2. Tekstiin on lisätty perinteistä merkintää ”Governo all’uso Toscano” koskevat vaatimukset: fermentointi käynnistetään hitaasti uudelleen lisäämällä viiniin hieman kuivatettuja tummia rypäleitä (vähintään kymmenen kilogrammaa hehtolitraa kohden), jotka on puristettu ja joiden fermentoituminen on alkanut.

Perustelut:

1. Koska kyseessä on suojatulla alkuperänimityksellä varustettu viini, Bianco- ja Rosso-tyyppejä pyritään parantamaan entisestään Riserva-merkinnän avulla. Tarkoituksena on erotella markkinoilla kaksi eri tuotetta ja mahdollistaa entistä korkeampi laatu.

2. Koska kyseessä on suojatulla alkuperänimityksellä varustettu viini, tuotteen laatua pyritään korostamaan kaikkein edustavimpiin punaviineihin lisätyllä merkinnällä, joka viittaa suurimmassa osassa Toscanaa käytössä olevaan perinteiseen menetelmään.

Muutos koskee yhtenäisen asiakirjan 5 kohtaa ja tuote-eritelmän 5 artiklaa.

6. Viini(e)n kuvaus

Kuvaus:

Muutoksen myötä lisätyille uusille viinityypeille on lisätty kemialliset, fyysiset ja aistinvaraiset kuvaukset. Lisäksi nykyiseen tuote-eritelmään sisältyvien viinityyppien osalta on täsmennetty joitakin aistinvaraisia ominaisuuksia ja muutettu joitakin kemiallisia ja fyysisiä raja-arvoja.

Perustelu:

Uusien viinien osalta on lisätty kuvaukset niiden ominaisuuksista, ja joidenkin nykyisten viinien ominaisuuksien kuvauksia on muutettu analyyttisten ja aistinvaraisten ominaisuuksien tarkentamiseksi. Erityisesti Bianco-, Rosso- ja Rosato-perustyyppien sekä Vendemmia Tardiva -merkinnällä varustettujen viinityyppien makuun liittyvät kuvailevat parametrit on määritetty tarkemmin, jotta ne kattavat viinit, joiden jäännössokeripitoisuus on järkevämmin määriteltyjen rajojen sisällä. Bianco-, Rosso-, Rosato- ja Spumante-tyyppien sokeritonta uutosta ja kokonaishappopitoisuutta koskevia analyyttisia parametreja on muutettu, jotta ne ovat yhdenmukaisia muiden tyyppien kanssa.

Muutos koskee yhtenäisen asiakirjan 4 kohtaa ja tuote-eritelmän 6 artiklaa.

7. Merkinnät

Kuvaus:

Alicante-lajikkeen vaihtoehtoiseksi nimeksi on lisätty synonyymi ”Grenache”.

Perustelu:

Lisätarkennuksen tarkoituksena on entisestään korostaa alueella pitkät perinteet omaavan viinityypin erityisyyttä kaupallisesta näkökulmasta.

Muutos koskee tuote-eritelmän 7 artiklaa, mutta se ei vaikuta yhtenäiseen asiakirjaan.

8. Pakkaaminen

Kuvaus:

a) Muiden kuin lasisten astioiden vetoisuudeksi on vahvistettu 3–5 litraa.

b) Lasiastioiden, kuten demijohn- ja carboy-lasipullojen, käyttö on kielletty.

c) Enintään kuuden litran pullojen sulkemiseen käytettyjen kruunukorkkien käyttö on kielletty seuraavien viinityyppien osalta: Riserva- ja Vigna-merkityt viinit sekä Passito-, Vin Santo- ja Vendemmia Tardiva -viinityypit.

Perustelu:

a) Käyttämällä muista materiaaleista kuin lasista valmistettuja astioita vastataan kuluttajien tarpeisiin ja parannetaan suojatulla alkuperänimityksellä ”Maremma Toscana” (SAN) varustettujen tuotteiden kaupallisia edellytyksiä sekä EU:ssa että kansainvälisesti.

b) Kieltämällä lasiastioiden, kuten demijohn- ja carboy-lasipullojen, käyttö korostetaan entisestään markkinoille saatettavien tuotteiden erityisyyttä ja annetaan kuluttajille oikeanlainen kuva tuotteesta.

c) Kieltämällä kruunukorkkien käyttö annetaan oikeanlainen kuva niistä perinteisellä merkinnällä varustetuista viinityypeistä, jotka myydään kuluttajille lasipulloissa.

Muutos koskee tuote-eritelmän 8 artiklaa, mutta se ei vaikuta yhtenäiseen asiakirjaan.

9. Maantieteellinen yhteys

Kuvaus:

Seuraavia kohtia on päivitetty hieman: maantieteellisen alueen tiedot, yksityiskohtaiset tiedot tuotteen laadusta tai ominaisuuksista, jotka johtuvat pääosin tai yksinomaan maantieteellisestä ympäristöstä, sekä syy-seuraussuhteen yksityiskohtainen kuvaus.

Perustelu:

Kyseessä on uusien tuotetyyppien lisäämisestä johtuva muodollinen muutos, joka ei vaikuta asetuksen (EU) N:o 1308/2013 93 artiklan 1 kohdan a alakohdan i alakohdassa tarkoitettuun maantieteelliseen yhteyteen.

Muutos koskee tuote-eritelmän 9 artiklaa, mutta se ei vaikuta yhtenäiseen asiakirjaan.

10. Viittaukset valvontaelimeen

Kuvaus:

Valvontaelimen (Valoritalia Srl) osoite ja joitakin valvontasuunnitelman hyväksymiseen liittyviä lainsäädäntöviittauksia on päivitetty.

Perustelu:

Kyseessä on muodollinen muutos, joka koskee tuote-eritelmän 10 artiklaa mutta joka ei vaikuta yhtenäiseen asiakirjaan.

YHTENÄINEN ASIAKIRJA

1. Tuotteen nimi

Maremma Toscana

2. Maantieteellisen merkinnän tyyppi

SAN – Suojattu alkuperänimitys

3. Rypäletuotteiden luokat

1. Viini

4. Kuohuviini

5. Laatukuohuviini

4. Viini(e)n kuvaus

Bianco, mukaan lukien Riserva, sekä Bianco, jossa on maininta yhdestä tai useammasta rypälelajikkeesta

Väri: oljenkeltaisen eri sävyt.

Aromi: hieno ja herkkä; Viognier- ja Ansonica-viineissä on pääasiassa hedelmäisiä vivahteita, kun taas Riserva-version aromi on laveampi ja monimutkaisempi.

Maku: Biancon maku vaihtelee kuivasta puolikuivaan, Vermentino-, Viognier- ja Ansonica-viinien maku on pehmeä ja samettinen, kun taas Riserva-versio on raikkaampi, maukas ja täyteläinen, ja siinä on mausteisia vivahteita.

Kokonaisalkoholipitoisuus vähintään: Bianco: 10,5 til-%; Ansonica, Viognier, Vermentino, Chardonnay, Sauvignon ja Trebbiano: 11 til-%; Riserva: 12 til-%.

Sokeriton uutos vähintään: Bianco: 14 g/l; Ansonica, Viognier, Vermentino, Chardonnay, Sauvignon ja Trebbiano: 16 g/l; Riserva: 18 g/l.

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 12 Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

Rosso, Novello ja Riserva sekä tällaiset viinit, joissa on maininta yhdestä tai useammasta rypälelajikkeesta

Väri: syvyydeltään vaihteleva rubiininpunainen, jossa häivähdys violettia; voimakkaan punainen, taittuen granaatinpunaiseen viinin ikääntyessä.

Aromi: Novello-, Alicante-/Grenache-, Merlot-, Pugnitello- ja Sangiovese-viinien aromissa on hedelmäisiä vivahteita, Cabernet Franc-, Cabernet Sauvignon-, Syrah- ja Petit Verdot -viineissä on mausteisia sävyjä, ja Ciliegiolo-viinissä aromi on herkempi; Riserva-viinien aromi jalostuu viinin ikääntyessä.

Maku: Rosson maku vaihtelee kuivasta puolikuivaan, Novello ja Alicante/Grenache ovat hieman hapokkaita sekä maukkaita, Cabernet, Cabernet Franc, Cabernet Sauvignon, Ciliegiolo, Petit Verdot, Pugnitello, Sangiovese ja Merlot sekä Riserva-viinit ovat täyteläisempiä, Syrah on intensiivinen ja mausteinen; Governo all’uso Toscano -menetelmällä valmistettu Rosso ja Sangiovese ovat eloisia ja pyöreitä.

Kokonaisalkoholipitoisuus vähintään: Rosso ja Novello: 11 til-%; Alicante/Grenache, Cabernet, Cabernet Franc, Cabernet Sauvignon, Canaiolo, Merlot, Petit Verdot, Pugnitello, Sangiovese, Ciliegiolo ja Syrah: 11,5 til-%; Riserva: 12 til-%.

Sokeriton uutos vähintään: Rosso: 22 g/l; Novello: 20 g/l; Alicante/Grenache, Cabernet, Cabernet Franc, Cabernet Sauvignon, Canaiolo, Merlot, Petit Verdot, Pugnitello, Sangiovese, Ciliegiolo ja Syrah: 22 g/l; Riserva: 24 g/l.

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

Rosato sekä Rosato, jossa on maininta rypälelajikkeesta

Väri: vaaleanpunaisen eri sävyt.

Aromi: herkkä aromi, jossa on intensiivisiä hedelmäisiä vivahteita; Alicanten aromi on viipyilevä, Sangiovesen herkempi.

Maku: kuivasta puolikuivaan, hieman hapokas, harmoninen.

Kokonaisalkoholipitoisuus vähintään: 10,5 til-%.

Sokeriton uutos vähintään: 16 g/l.

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

Vin Santo

Väri: vaihtelee oljenkeltaisesta meripihkaan ja ruskeaan.

Aromi: eteerinen, lämmin ja omaleimainen.

Maku: vaihtelee kuivasta makeaan, harmoninen ja samettinen.

Kokonaisalkoholipitoisuus vähintään: 16 til-%.

Sokeriton uutos vähintään: 22 g/l.

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 12 Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 30 Kokonaisrikkidioksidipitoisuus enintään (mg/litra)

Vendemmia Tardiva, mukaan lukien Vendemmia Tardiva, jossa on maininta rypälelajikkeesta

Väri: vaihtelee voimakkaan oljenkeltaisesta kullankeltaisen eri sävyihin.

Aromi: herkkä, intensiivinen, toisinaan mausteinen.

Maku: vaihtelee kuivasta makeaan, täyteläinen ja tasapainoinen.

Kokonaisalkoholipitoisuus vähintään: 15 til-%.

Sokeriton uutos vähintään: 22 g/l.

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 25 Kokonaisrikkidioksidipitoisuus enintään (mg/litra)

Passito Bianco, mukaan lukien Passito Bianco, jossa on maininta rypälelajikkeesta

Väri: vaihtelee kullankeltaisesta meripihkan eri sävyihin.

Aromi: intensiivinen, kypsien hedelmien aromi.

Maku: vaihtelee kuivasta makeaan, pyöreä ja samettinen.

Kokonaisalkoholipitoisuus vähintään: 15,5 til-%.

Sokeriton uutos vähintään: 23 g/l.

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 12 Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 25 Kokonaisrikkidioksidipitoisuus enintään (mg/litra)

Passito Rosso, mukaan lukien Passito Rosso, jossa on maininta rypälelajikkeesta

Väri: voimakkaan rubiininpunainen.

Aromi: intensiivinen ja lavea.

Maku: vaihtelee kuivasta makeaan, samettinen.

Kokonaisalkoholipitoisuus vähintään: 15,5 til-%.

Sokeriton uutos vähintään: 24 g/l.

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 12 Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 25 Kokonaisrikkidioksidipitoisuus enintään (mg/litra)

Vino Spumante (kuohuviini) ja Vino Spumante di Qualità (laatukuohuviini) – Bianco-tyypit, mukaan lukien ne, joissa on maininta rypälelajikkeesta, sekä Rosato-tyypit

Väri: oljenkeltaisen eri sävyt, Ansonica-viinin väri on kirkkaan oljenkeltainen, Vermentinossa on toisinaan vihertäviä vivahteita, ja Rosato- ja Rosé-tyyppien väri vaihtelee hennon vaaleanpunaisesta kirsikanpunaiseen.

Vaahto: hienojakoinen ja pitkäkestoinen.

Aromi: hieno, hedelmäinen, pitkäkestoinen, Ansonicassa kevyempi ja Vermentinossa herkempi, Rosato- ja Rosé-tyypeissä on puolestaan selkeämmin erottuvia hedelmäisiä vivahteita.

Maku: vaihtelee zero dosage -makeusasteesta erittäin kuivaan, Ansonica on maultaan harmoninen, Rosato- ja Rosé-tyypit ovat eloisia, hapokkaita ja hieman karvaita.

Kokonaisalkoholipitoisuus vähintään: Bianco ja Rosato: 10,5 til-%; Ansonica ja Vermentino: 11 til-%.

Sokeriton uutos vähintään: Bianco: 14 g/l; Ansonica, Vermentino, Rosato ja Rosé: 16 g/l.

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

5. Viininvalmistusmenetelmät

a. Erityiset viininvalmistusmenetelmät

Vin Santo -viininvalmistusmenetelmä

Erityinen viininvalmistusmenetelmä

Rypäleet valikoidaan huolellisesti ja kuivataan luonnollisesti tähän soveltuvissa tiloissa, kunnes ne saavuttavat riittävän sokeripitoisuuden, minkä jälkeen ne puristetaan. Viini on valmistettava, säilytettävä ja kypsytettävä puuastioissa, jotka ovat vetoisuudeltaan enintään 500 litraa, ja sen saa saattaa kulutukseen aikaisintaan maaliskuun 1 päivänä kolmantena vuonna rypäleiden tuotantovuodesta.

Governo all’uso Toscano -viininvalmistusmenetelmä

Erityinen viininvalmistusmenetelmä

Tässä Rosso- ja Sangiovese-viineille sallitussa perinteisessä menetelmässä fermentointi käynnistetään hitaasti uudelleen lisäämällä viiniin hieman kuivatettuja tummia rypäleitä (vähintään kymmenen kilogrammaa hehtolitraa kohden), jotka on puristettu ja joiden fermentoituminen on alkanut.

b. Enimmäistuotokset

Bianco, Bianco Riserva ja Spumante:

13 000 kg rypäleitä hehtaarilta

Bianco, Bianco Riserva ja Spumante:

91 hehtolitraa hehtaarilta

Rosso, Rosso Riserva, Rosato, Rosato Spumante ja Novello:

12 000 kg rypäleitä hehtaarilta

Rosso, Rosso Riserva, Rosato, Rosato Spumante ja Novello:

84 hehtolitraa hehtaarilta

Vin Santo:

13 000 kg rypäleitä hehtaarilta

Vin Santo:

45,5 hehtolitraa hehtaarilta

Ansonica, Ansonica Spumante, Chardonnay, Sauvignon, Trebbiano, Vermentino, Vermentino Spumante ja Viognier:

12 000 kg rypäleitä hehtaarilta

Ansonica, Ansonica Spumante, Chardonnay, Sauvignon, Trebbiano, Vermentino, Vermentino Spumante ja Viognier:

84 hehtolitraa hehtaarilta

Alicante, Cabernet, Cabernet Sauvignon, Cabernet Franc, Canaiolo, Ciliegiolo, Merlot, Petit Verdot, Sangiovese ja Syrah:

11 000 kg rypäleitä hehtaarilta

Alicante, Cabernet, Cabernet Sauvignon, Cabernet franc, Canaiolo, Ciliegiolo, Merlot, Petit Verdot, Sangiovese ja Syrah:

77 hehtolitraa hehtaarilta

Pugnitello:

9 000 kg rypäleitä hehtaarilta

Pugnitello:

63 hehtolitraa hehtaarilta

Alicante Rosato, Ciliegiolo Rosato, Merlot Rosato, Sangiovese Rosato ja Syrah Rosato:

11 000 kg rypäleitä hehtaarilta

Alicante Rosato, Ciliegiolo Rosato, Merlot Rosato, Sangiovese Rosato ja Syrah Rosato:

77 hehtolitraa hehtaarilta

Passito Bianco, Ansonica Passito, Chardonnay Passito, Sauvignon Passito ja Vermentino Passito:

11 000 kg rypäleitä hehtaarilta

Passito Bianco, Ansonica Passito, Chardonnay Passito, Sauvignon Passito ja Vermentino Passito:

44 hehtolitraa hehtaarilta

Passito Rosso, Cabernet Passito, Cabernet Sauvignon Passito, Ciliegiolo Passito, Merlot Passito ja Sangiovese Passito:

11 000 kg rypäleitä hehtaarilta

Passito Rosso, Cabernet Passito, Cabernet Sauvignon Passito, Ciliegiolo Passito, Merlot Passito ja Sangiovese Passito:

44 hehtolitraa hehtaarilta

Vendemmia Tardiva, Ansonica Vendemmia Tardiva, Chardonnay Vendemmia Tardiva ja Sauvignon Vendemmia Tardiva:

80 000 kg rypäleitä hehtaarilta

Vendemmia Tardiva, Ansonica Vendemmia Tardiva, Chardonnay Vendemmia Tardiva ja Sauvignon Vendemmia Tardiva:

40 hehtolitraa hehtaarilta

Trebbiano Vendemmia Tardiva, Vermentino Vendemmia Tardiva ja Viognier Vendemmia Tardiva:

80 000 kg rypäleitä hehtaarilta

Trebbiano Vendemmia Tardiva, Vermentino Vendemmia Tardiva ja Viognier Vendemmia Tardiva:

40 hehtolitraa hehtaarilta

6. Rajattu maantieteellinen alue

Tuotantoalue sijaitsee Toscanan alueella, ja se kattaa erityisesti koko Grosseton maakunnan alueen.

7. Pääasiallinen rypälelajike / pääasialliset rypälelajikkeet

Alicante N – Grenache

Ansonica B – Inzolia

Cabernet Franc N – Cabernet

Cabernet Sauvignon N – Cabernet

Canaiolo Nero N – Canaiolo

Carmenère N – Cabernet

Chardonnay B

Ciliegiolo N

Malvasia Istriana B – Malvasia

Malvasia Bianca Lunga B – Malvoisier

Malvasia Bianca di Candia B – Malvasia

Merlot N

Petit Verdot N

Pugnitello N

Sangiovese N – Sangioveto

Sauvignon B – Sauvignon Blanc

Syrah N

Trebbiano Toscano B – Procanico

Vermentino B – Pigato B

Viognier B

8. Yhteyden/yhteyksien kuvaus

Maremma Toscana (SAN) -viinit, mukaan lukien Vin Santo, Vendemmia Tardiva ja Passito

Alue muodostuu pitkälti vuorista ja niiden juurella olevista rinteistä, joilla sadetta saadaan kohtalaisesti, kesällä niukasti. Syvä maaperä edistää juurien kehittymistä ja läpäisee hyvin vettä. Kyseessä on historiallinen viininviljelyalue, jonka juuret juontavat etruskien aikakaudelle ja jota on kautta vuosisatojen pidetty ihanteellisena viiniköynnösten viljelyyn. Suurin osa köynnöksistä kasvatetaan kannusleikkausmenetelmän mukaisesti, ja istutustiheys on suuri. Käytössä on sekä alueen perinteisiä lajikkeita (Trebbiano Toscano, Ansonica, Vermentino, Sangiovese ja Ciliegiolo) että nykyaikaisempia lajikkeita (Chardonnay, Sauvignon, Viognier, Merlot, Cabernet ja Syrah), joista saadaan erittäin tunnusomaisia, raikkaita, aromaattisia ja hyvärunkoisia viinejä.

Maremma Toscana (SAN) – Vino Spumante (kuohuviini) ja Vino Spumante di qualità (laatukuohuviini)

Alue muodostuu pitkälti vuorista ja niiden juurella olevista rinteistä, joilla sadetta saadaan kohtalaisesti ja kesällä niukasti ja joilla ilma kiertää hyvin. Syvä maaperä edistää juurien kehittymistä ja läpäisee hyvin vettä. Kuohuviinien perinteiseen tuotantoon liittyvät myös tuffikiveen louhitut luonnonkellarit, joissa lämpötila säilyy optimaalisena. Näillä viiniviljelmillä köynnökset on istutettu tiheästi jo muinaisista ajoista lähtien. Käytettävät lajikkeet ovat alueen perinteisiä lajikkeita (Trebbiano Toscano, Vermentino ja Ansonica), joiden lisäksi käytetään toisinaan nykyaikaisempia lajikkeita (Chardonnay, Sauvignon), jolloin saadaan raikkaita, hieman hapokkaita, hienoja ja hedelmäisiä viinejä.

9. Olennaiset lisäedellytykset (pakkaaminen, merkinnät, muut vaatimukset)

Merkinnät

Oikeudellinen kehys:

EU:n lainsäädäntö

Lisäedellytyksen tyyppi:

Merkintöjä koskevat lisämääräykset

Edellytyksen kuvaus:

Alicante-lajikkeen vaihtoehtoiseksi nimeksi on lisätty synonyymi ”Grenache”.

Viininvalmistusalue

Oikeudellinen kehys:

EU:n lainsäädäntö

Lisäedellytyksen tyyppi:

Tuotantoa rajatulla maantieteellisellä alueella koskeva poikkeus.

Edellytyksen kuvaus:

Arezzon maakunta on lisätty Pisan, Livornon, Sienan ja Firenzen maakuntien rinnalle niiden alueiden luetteloon, joilla tämän SAN-nimityksen kattamien viinien eri valmistusvaiheet voidaan suorittaa.

Maininta rypälelajikkeesta

Oikeudellinen kehys:

EU:n lainsäädäntö

Lisäedellytyksen tyyppi:

Merkintöjä koskevat lisämääräykset

Edellytyksen kuvaus:

Asetuksen (EU) 2019/33 50 artiklan 1 kohdan a alakohdan ii alakohdan mukaisesti etiketissä voidaan nyt mainita kaksi samanväristä rypälelajiketta, jotka kuuluvat tuote-eritelmässä mainittuihin lajikkeisiin. Ne on lueteltava etiketissä alenevassa järjestyksessä sen mukaan, kuinka paljon viiniin on käytetty kunkin lajikkeen rypäleitä.

Linkki tuote-eritelmään

https://www.politicheagricole.it/flex/cm/pages/ServeBLOB.php/L/IT/IDPagina/15969

(1) EUVL L 9, 11.1.2019, s. 2.